Source: http://luhanka.fi/poytakirjat.php?poytakirja_id=506
Timestamp: 2018-04-23 05:39:11+00:00
Document Index: 8250526

Matched Legal Cases: ['§ 16', '§ 8', '§ 17', '§ 18', '§ 19', '§23', '§5', '§ 21', '§ 22', '§ 23', '§ 24']

?SIVISTYSLAUTAKUNTA 20.3.2018
16 VIRANHALTIJAPÄÄTÖKSET
17 LUHANGAN KUNNAN AAMU- JA ILTAPÄIVÄTOIMINNAN TOIMINTASUUNNITELMA
18 KESÄILTTIS
19 LUKUVUOSI 2018-2019 JA TUNTIKEHYS
20 LUHANGAN KOULUN ILTAPÄIVÄTOIMINTA LV 2018-2019
21 LUHANGAN KOULUN YMPÄRISTÖN KEHITTÄMINEN KUNTALAISTEN VAPAA-AJANVIETTOPAIKKANA
22 OPETUSTOIMELLE SAAPUNUT POSTI
23 MUIDEN LAUTAKUNTIEN, KUNNANHALLITUKSEN JA VALTUUSTON PÄÄTÖSTEN TIEDOKSIANTAMINEN SIVISTYS-
24 MUUT ASIAT
§ 16	VIRANHALTIJAPÄÄTÖKSET
Kokouksessa esiteltiin § 8-33.
§ 17	LUHANGAN KUNNAN AAMU- JA ILTAPÄIVÄTOIMINNAN TOIMINTASUUNNITELMA
Kokouskutsun liitteenä on Luhangan kunnan aamu- ja iltapäivätoiminnan toimintasuunnitelma päivitettynä viimeisten päätösten mukaiseksi.
Sivistyslautakunta hyväksyy Luhangan kunnan aamu- ja iltapäivätoiminnan
toimintasuunnitelman.
§ 18	KESÄILTTIS
Joka kevätlukukausi kartoitetaan Luhangan kunnan koulun 0-4.-luokkalaisten lasten tarvetta ja halukkuutta osallistua kesäiltapäivätoimintaan eli Kesäilttikseen. Kesäilttiksen toiminta on kuvattu Luhangan kunnan aamu- ja iltapäivätoiminnan toimintasuunnitelmassa.
Kesän 2018 Kesäilttiksen toiminta-aikaan tai -maksuihin ei tehdä muutoksia ja toiminta järjestetään toimintasuunnitelman mukaisesti ajalla 4.—21.6.2018. Toimintaan pyritään palkkaamaan toiseksi ohjaajaksi kunnan palkkaama Kesätyttö tai-poika.
§ 19	LUKUVUOSI 2018-2019 JA TUNTIKEHYS
Luhangan kunnan Luhangan koulun lukuvuoden 2018-2019 opetusryhmät ja opettajat:
Opetusryhmät ja opettajat lukuvuonna 2018-2019 (12.3.2018 tilanteen mukaan):
OPETTAJA +HÄNEN VIIKKOTUNTIMÄÄRÄNSÄ
Tiina-Maria Huusari (23h/vko)
Marika Lampinen (24h/vko)
Leila Qvist-Pettersson (16h/vko)
Hanne Oravakangas (24h/vko)
Sirpa Jokinen (16h/vko)
Meri Rappou ( 16h/vko)
Koulunkäynnin ja aamu- ja iltapäivätoiminnan vastuuohjaaja
Oppilaita on yhteensä 51.
Sivistyslautakunta hyväksyi kokouksessaan 29.3.2017 §23 tuntikehyksen lukuvuodelle 2017-2018, joka oli 127h. Lukuvuosisuunnitelmassa, joka hyväksyttiin lautakunnan kokouksessa 19.9.2017 §5, tuntikehyksestä 5h kohdennettiin iltapäivätoimintaan. Täten esi- ja perusopetuksen tuntikehys oli 122h.
Koulumme iltapäivätoiminnan osallistujamäärä on kasvanut jatkuvasti. Tilanne johtuu osittain varmaankin perheiden arjen muuttumisesta. Yhä enemmän molemmat huoltajat ovat kodin ulkopuolella töissä. Toisena syynä on, että meillä on meidän mittapuullamme melko suuret ryhmät eskareista 2.luokkalaisiin. Kolmantena syynä on todennäköisesti se, että lapset viihtyvät Ilttiksessä eli vastuuohjaaja on luonut mielekkään toimintamuodon. Iltapäivätoiminnan toimintasuunnitelman mukaan yhtä ryhmää (käytännössä ohjaajaa) kohden saa olla 20 lasta. Tästä syystä olemme sijoittaneet toisen ohjaajan vastuuohjaajan lisäksi sellaisille päiville, jolloin oppilasmäärä on ylittynyt. Viikonpäivistä maanantait-torstait ovat ruuhkapäiviä. Yhden tunnin ohjaajalisäys viikossa auttaisi tilannetta lukuvuonna 2018-2019. Tällöin tuntikehys olisi edelleen 127h, josta 6h olisi kohdennettu iltapäivätoimintaan.
Sivistyslautakunta hyväksyy tuntikehyksen 127h ( esi- ja perusopetus121h+ iltapäivätoiminta 6h) lukuvuodelle 2018-2019.
20	LUHANGAN KOULUN ILTAPÄIVÄTOIMINTA LV 2018-2019
Luhangan koulussa järjestetään lakisääteisen aamu- ja iltapäivätoiminnan kriteerit täyttävää iltapäivätoimintaa iltapäivätoimintaryhmä ”Ilttiksessä” jokaisena lukuvuoden koulupäivänä klo. 12.45-15.45. Ilttiksen vastuuohjaajana toimii koulumme koulunkäynnin ja aamu- ja iltapäivätoiminnanohjaaja ja toisena ohjaajana toimii koulumme englanninkielenopettaja. Toisen ohjaajan tuntimäärä on tarkistettu vuosittain. Ilttis on tarkoitettu esikoululaisille ja 1.-4.-luokkalaisille koulumme oppilaille. Jos lapsi on iltapäivätoiminnassa 12 päivää/kuukausi tai vähemmän, maksu on 30e. Jos lapsi on iltapäivätoiminnassa13 päivää/kuukausi tai enemmän, maksu on 50e. Sisaralennus on 10e.
Kunnassamme aamu- ja iltapäivätoimintaa on tarjottu vain koulun päätyttyä iltapäivällä. Hyvin harvoin jollain perheellä (n. 1perhe/lukuvuosi) on ollut tarvetta aamuhoitoon/toimintaan. Tällaiset lapset on ohjattu kunnan päivähoitoon aamuajaksi ennen koulun aloitusta.
Lukuvuoden 2018-2019 Ilttistoiminta järjestetään toimintasuunnitelman mukaisesti ja toiminta-aikaan tai -maksuihin ei tehdä muutoksia.
§ 21	LUHANGAN KOULUN YMPÄRISTÖN KEHITTÄMINEN KUNTALAISTEN
VAPAA-AJANVIETTOPAIKKANA
Luhangan koulun ympäristö on sekä koululaisten että kuntalaisten liikunta- ja vapaa-ajanviettopaikka. Luhangan koulun liikuntasali ja kuntosali ovat aktiivisessa käytössä lähes ympäri vuoden. Luhangan koulun ympäristössä on hiekka/urheilukenttä maaleineen, talvella jäädytetty jää kaukalossa, valaistu latu ja uimaranta. Uimarannalla on kota ja sauna. Koulun pihalla on erilaisia leikkitelineitä ja 2 koripallokoritelinettä.
Vuonna 2008 on Luhangassa ollut mm. koulujen huoltajista, johtajaopettajasta ja teknisestä johtajasta muodostuva toimikunta, joka on yhdessä aluearkkitehti Jukka Lehtosen kanssa tehnyt Tammijärven koulun liikuntapaikkahankesuunnitelman pohjapiirustuksineen. Osa hankesuunnitelmasta ja pohjapiirros on kokouskutsun liitteenä.
Sivistyslautakunta tutustuu vuoden 2008 liikuntapaikkahankesuunnitelmaan. Sivistyslautakunta keskustelee tulevaisuuden Luhangan koulun ympäristön liikuntapaikkahankkeesta.
Esitys hyväksyttiin. Seuraavan sivistyslautakunnan kokouksen yhteydessä 24.4.2018 klo 17.00 järjestetään Luhangan koulun ympäristön ja liikuntapaikkojen katselmus. Paikalle pyydetään rakennustarkastaja Risto Salonen.
§ 22	OPETUSTOIMELLE SAAPUNUT POSTI
Saapunut posti esitellään kokouksessa.
Opetushallitus ja Kopiosto ry: Tiedote-Peruskouluissa ja lukioissa
selvitetään kopiointia.
Saapunut posti esiteltiin kokouksessa ja annettiin tiedoksi sivistyslautakunnalle.
§ 23	MUIDEN LAUTAKUNTIEN, KUNNANHALLITUKSEN JA VALTUUSTON PÄÄTÖSTEN TIEDOKSIANTAMINEN SIVISTYSLAUTAKUNNALLE
Päätökset esitellään kokouksessa ja merkitään pöytäkirjaan.
Ei ollut kokouksessa esiteltäviä päätöksiä.
§ 24	MUUT ASIAT
1. Seuraavan kokouksen ajankohta.
Seuraava kokous pidetään Luhangan koululla tiistaina 24.4.2018 klo
18.00. Kahvit klo 17.30. Kokouksen yhteydessä pidetään koulun ympäristön ja liikuntapaikkojen katselmus ennen kokousta klo 17.00.
2. Luhangan kylätoimikunta Lujun ympäristöön liittyviä ehdotuksia
Puheenjohtaja Virtaniemi esitteli Lujun toivomuksia Luhangan kunnalle koskien Luhangan satama-aluetta, mahdollisia kuntoportaita hyvälle paikalle ja grillikatoksen yhteyteen rakennettavaa grilliä.
Ympäristötarkastaja Marika Masalin-Weijo esitteli tässä yhteydessä Luhangan Kirkonkylän satama-alueelle tulossa olevia toimenpiteitä koskien jätevesien poistoa, roska-astioiden lisäämistä ja pyykinpesumahdollisuuksia.
Pykälät: 16,17, 18, 19, 20, 21, 22, 23, 24